laion/Wikipedia-Exotic huggingface dataset:
চালিভাঙ্গা ইউনিয়ন

চালিভাঙ্গা বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন। চালিভাঙ্গা ইউনিয়নের জনসংখ্যা ১১,০৫৮ জন। চন্দনপুর ইউনিয়ন থেকে আলাদা করে ৭টি গ্রাম নিয়ে চালিভাঙ্গা ইউনিয়ন প্রতিষ্ঠিত হয়। মেঘনা উপজেলার সর্ব-পশ্চিমে চালিভাঙ্গা ইউনিয়নের অবস্থান। এ ইউনিয়নের পূর্বে মেঘনা নদী, বড়কান্দা ইউনিয়ন ও চন্দনপুর ইউনিয়ন; উত্তর-পূর্বে মেঘনা নদী ও নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন; উত্তরে মেঘনা নদী ও নারায়ণগঞ্জ জেলার আড়াইহাজার উপজেলার খাগকান্দা ইউনিয়ন ও সোনারগাঁও উপজেলার বারদী ইউনিয়ন; পশ্চিমে মেঘনা নদী ও নারায়ণগঞ্জ জেলার সোনারগাঁও উপজেলার বৈদ্যেরবাজার ইউনিয়ন ও পিরোজপুর ইউনিয়ন এবং দক্ষিণে মেঘনা নদী ও মুন্সীগঞ্জ জেলার গজারিয়া উপজেলার বালুয়াকান্দি ইউনিয়ন অবস্থিত। চালিভাঙ্গা ইউনিয়ন মেঘনা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ। এ ইউনিয়নের গ্রামগুলো হল: বড়ইয়াকান্দি মৈশারচর রামপ্রসাদেরচর ফরাজিকান্দি নলচর চালিভাঙ্গা টিটিরচর বর্তমান চেয়ারম্যান: মোহাম্মদ লতিফ সরকার মেঘনা উপজেলা মেঘনা থানা কুমিল্লা জেলা
টম ডিউডনি

ডেভিড টমাস ডিউডনি (ইংরেজি: Tom Dewdney; জন্ম: ২৩ অক্টোবর, ১৯৩৩) জ্যামাইকার কিংস্টনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন টম ডিউডনি। ১৯৫৪-৫৫ মৌসুমে মাত্র দুইটি প্রথম-শ্রেণীর খেলায় অংশ নেন। এ সময়ে তিনটি উইকেট দখল করেন তিনি। এরপর ঐ মৌসুমের শেষদিকে অস্ট্রেলিয়ার বিপক্ষে খেলার জন্য মনোনীত হন। চতুর্থ ও পঞ্চম টেস্টে বোলিং উদ্বোধনে নামেন। তন্মধ্যে চতুর্থ টেস্টের প্রথম ইনিংসে ৪/১২৫ বোলিং পরিসংখ্যান দাঁড় করান। ফলশ্রুতিতে ১৯৫৫-৫৬ মৌসুমে নিউজিল্যান্ড সফরের জন্য মনোনীত হন টম ডিউডনি। ঐ সিরিজে তিন টেস্টে অংশ নিয়ে ৮ উইকেট দখল করেন তিনি। এরফলে নিজের নামের পার্শ্বে নতুন বলের অধিকারী উদীয়মান বোলারের তকমা লাগান। অকল্যান্ডের চতুর্থ টেস্টের প্রথম ইনিংসে ১৯.৫ ওভার বোলিং করে ৫/২১ লাভ করেন। প্রথম-শ্রেণীর ক্রিকেটে নিজস্ব সেরা বোলিং পরিসংখ্যান গড়েন ৭/৫৫। ১৯৫৬-৫৭ মৌসুমে নরফোকের ডিউক একাদশের বিপক্ষে এ কৃতিত্ব অর্জন করেন তিনি। দলটির অধিকাংশ সদস্যই তখন ইংল্যান্ডের টেস্ট দলে খেলতেন। এরফলে ১৯৫৭ সালে ইংল্যান্ড সফরের জন্য তাকে দলে অন্তর্ভুক্ত করা হয়েছিল। সফরের প্রথম-শ্রেণীর খেলাগুলোয় যথেষ্ট সফলতা পান তিনি। ২৭.০৫ গড়ে ৩৬ উইকেট পান। তন্মধ্যে গ্লুচেস্টারশায়ারের বিপক্ষে ৫/৬৯ লাভ করেছিলেন তিনি। হ্যাম্পশায়ারের বিপক্ষে করেন ৫/৩৮। এ বোলিং পরিসংখানের শেষদিকে হ্যাট্রিকও করেছিলেন তিনি। তাস্বত্ত্বেও, টেস্টগুলোয় রয় গিলক্রিস্ট ও ফ্রাঙ্ক ওরেলকে উদ্বোধনী বোলার হিসেবে অগ্রাধিকার দেয়া হয়েছিল। তন্মধ্যে, গুরুতর অসুস্থ ও এক উইকেট নেয়া গিলক্রিস্টের স্থলাভিষিক্ত হয়ে পঞ্চম টেস্টে খেলায় অংশগ্রহণের সুযোগ হয় তার। ১৯৫৭-৫৮ মৌসুমে সফরকারী পাকিস্তানের বিপক্ষে তিন টেস্ট খেলেন। ৪৬.৭১ গড়ে ৭ উইকেট পান টম ডিউডনি। ঐ টেস্টগুলো তার খেলোয়াড়ী জীবনের শেষ টেস্ট ও গত তিন বছরে প্রথম-শ্রেণীর ক্রিকেটে সর্বশেষ খেলায় অংশগ্রহণ। ১৯৬০-৬১ মৌসুমে অস্ট্রেলিয়া সফরে যান ও ছয়টি প্রথম-শ্রেণীর খেলায় অংশ নিয়ে ৫ উইকেট দখল করেন তিনি। ১৯৬১ সালে হ্যাস্টিংসে একটি উৎসবমূখর খেলায় অংশ নেয়ার পর প্রথম-শ্রেণীর ক্রিকেটকে চিরতরে বিদায় জানান টম ডিউডনি। সেপ্টেম্বর, ১৯৫৯ সালে ইংল্যান্ডে অবস্থানকালে গ্যারি সোবার্স চালকের অবস্থানে ছিলেন ও ঐ গাড়ীতে তিনিসহ নিহত দলীয় সঙ্গী কোলি স্মিথ ছিলেন। গাড়ীটি ট্রাকের সাথে ধাক্কা খায়। ঐ মৌসুমে তারা সকলেই ইংরেজ লীগ ক্রিকেটে অংশগ্রহণ করছিলেন। আঘাতের কারণে ডিউডনি ও সোবার্সকে আরোগ্যলাভের জন্য কিছুকাল হাসপাতালে অবস্থান করতে হয়েছিল। Wisden 1957, p. 829. New Zealand v West Indies, Auckland 1955-56 Jamaica v Duke of Norfolk's XI 1956-57 Dewdney reflects on Collie Smith's life ওয়েব্যাক মেশিনে আর্কাইভকৃত ২২ ডিসেম্বর ২০১৫ তারিখে Retrieved 9 May 2013 ইএসপিএনক্রিকইনফোতে টম ডিউডনি (ইংরেজি) ক্রিকেটআর্কাইভে টম ডিউডনি (সদস্যতা প্রয়োজনীয়) (ইংরেজি)
দেবী (দ্ব্যর্থতা নিরসন)

দেবী ঈশ্বরীর সংস্কৃত প্রতিশব্দ। দেবী দিয়ে আরও বুঝানো হয়: দেবী রায় - হাংরি আন্দোলন -এর জনকদের অন্যতম। দেবীপ্রসাদ চট্টোপাধ্যায় - ভারতীয় মার্ক্সবাদী দার্শনিক। দেবী (উপন্যাস) - ১৯৮৫ সালে প্রকাশিত হুমায়ূন আহমেদের উপন্যাস। দেব (দ্ব্যর্থতা নিরসন) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
ফাব্রিসিও বুস্তোস

ফাব্রিসিও বুস্তোস (স্পেনীয়: Fabricio Bustos) (জন্ম: ২৮ এপ্রিল ১৯৯৬) হলেন আর্জেন্টিনার একজন পেশাদার ফুটবলার, যিনি আর্জেন্টিনীয় ক্লাব ইন্ডিপেন্দিয়েন্তে এবং আর্জেন্টিনা জাতীয় দলে একজন রাইট ব্যাক হিসেবে খেলেন। এছাড়াও তিনি একজন মধ্যমাঠের খেলোয়াড হিসেবেও খেলে থাকেন। ২০১৩ সালে অনুষ্ঠিত দক্ষিণ আমেরিকান অনূর্ধ্ব-১৭ ফুটবল চ্যাম্পিয়নশিপ জয়লাভকারী আর্জেন্টিনা অনূর্ধ্ব ১৭ দলের সদস্য ছিলেন, উক্ত প্রতিযোগিতায় তিনি ৭ ম্যাচ খেলেছিলেন। ২০১৪ সালে, ইকুয়েডর অনূর্ধ্ব ২০ দলের বিরুদ্ধে এক প্রীতি ম্যাচে আর্জেন্টিনা অনূর্ধ্ব ২০ দলের হয়ে খেলেছেন। ২০১৭ সালের ২৭শে আগস্ট তারিখে, উরুগুয়ে এবং ভেনেজুয়েলার বিরুদ্ধে ২০১৮ ফিফা বিশ্বকাপ বাছাইপর্বের দুই ম্যাচের জন্য কোচ হোর্হে সাম্পাওলি তাকে দলে অন্তর্ভুক্ত করেন। ২০১৮ সালের ২৩শে মার্চে, তিনি আর্জেন্টিনার হয়ে অভিষেক করেন। ম্যানচেস্টারে অনুষ্ঠিত সে ম্যাচে তার দল ইতালি ২–০ গোলে হারিয়েছিল। ইন্ডিপেন্দিয়েন্তে কোপা সুদামেরিকানা: ২০১৭ আর্জেন্টিনা দক্ষিণ আমেরিকান অনূর্ধ্ব-১৭ চ্যাম্পিয়নশিপ: ২০১৩ "Fabricio Bustos" (English ভাষায়)। Soccerway। সংগ্রহের তারিখ ২৮ আগস্ট ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) "Lista de convocados de Jorge Sampaoli" (Spanish ভাষায়)। AFA। ২৭ আগস্ট ২০১৭। সংগ্রহের তারিখ ২৮ আগস্ট ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) "Argentina 2 Italy 0: Late goals fail to make up for lack of stardust in Lionel Messi's absence" (English ভাষায়)। Telegraph। ২৩ মার্চ ২০১৮। সংগ্রহের তারিখ ২৪ মার্চ ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) ইন্ডিপেন্দিয়েন্তের অফিসিয়াল ওয়েবসাইটে ফাব্রিসিও বুস্তোস ফুটবল-লাইনআপ.কমে পরিসংখ্যান
পলাশ ইসলামিয়া আলিম মাদ্রাসা

পলাশ ইসলামিয়া আলিম মাদ্রাসা নরসিংদী জেলার পলাশ উপজেলায় অবস্থিত দ্বীনি শিক্ষাপ্রতিষ্ঠান ও আলিয়া মাদ্রাসা। মাদ্রাসাটি ১৯৬৯ সালে শীতলক্ষা নদীর পূর্বকূল সংলগ্ন ঘোড়াশাল-পলাশগামী মেইন রোড এর পূর্বপাড়ে প্রতিষ্ঠা করা হয়। মাদ্রাসাটি বর্তমানে সরকারি বাংলাদেশ মাদ্রাসা শিক্ষা বোর্ড কর্তৃক পরিচালিত হয়ে থাকে। মাদ্রাসাটির বর্তমান অধ্যক্ষের নাম অধ্যক্ষ আলহাজ্ব মোঃ মোজাম্মেল হক। ১৯৬৯ সালে প্রতিষ্ঠা কাল হবার পর থেকে এই প্রতিষ্ঠান পলাশ উপজেলায় শিক্ষায় অবদান রেখে চলছে। মাদ্রাসাট প্রতিষ্ঠার ৯ বছর পরে ১৯৭৮ সালে সরকারি স্বীকৃতি পায়। ফলাফলের দিক থেকে মাদ্রাসাটির সুনাম রয়েছে। শিক্ষার্থীদের অবস্থানের জন্য আবাসিক ছাত্রাবাস রয়েছে মাদ্রাসাটিতে, যাকে লিল্লাহ বোর্ডিং বলা হয়। ২০১৯ সালে ৫০ বছর পূর্তি উপলক্ষে বিশাল আয়োজন করে পূনর্মিলনী অনুষ্ঠান আয়োজন করা হয়। ঢাকা আলিয়া মাদ্রাসা বাংলাদেশ মাদ্রাসা শিক্ষাবোর্ড বাংলাদেশের আলিয়া মাদ্রাসার তালিকা "Palash Islamia Alim Madrasah - Sohopathi | সহপাঠী" (ইংরেজি ভাষায়)। সংগ্রহের তারিখ ২০২১-০৮-২০।  "পলাশ ইসলামিয়া আলিম মাদ্রাসা সুবর্ণজয়ন্তী"। www.shomoyeralo.com। সংগ্রহের তারিখ ২০২১-০৮-২০।  "পলাশ ইসলামিয়া আলিম মাদ্রাসার ৫০ বছর পূর্তি উপলক্ষে পূনর্মিলনী অনুষ্ঠিত"। www.narsingdipratidin.com। সংগ্রহের তারিখ ২০২১-০৮-২০।
স্মুথি

একটি স্মুথি (মাঝে মাঝে বানানো স্মুতি বা মসৃণ) একটি মিশ্র পানীয় যা মিশ্র কাঁচা ফল, সবজি বা আইসক্রিম এবং অন্যান্য উপাদান যেমন জল, বরফ, বা sweeteners হিসাবে কুকি থেকে তৈরি হয়| মিশ্র ফল/সবজি ছাড়াও, মসলাগুলি যেমন জল, চূর্ণ বরফ, ফলের রস, মিষ্টি (যেমন মধু, চিনি, সিরাপ), দুগ্ধজাত দ্রব্য (যেমন দুধ, দই, বা কুটির পনির, ভেতর গুঁড়ো) হিসাবে অন্যান্য উপাদানের অন্তর্ভুক্ত হতে পারে। , উদ্ভিদ দুধ, বাদাম, বাদাম মাখন, বীজ, চা, চকলেট, ভেষজ সম্পূরক, বা পুষ্টির পুষ্টি। দুগ্ধজাত দ্রব্যসহ একটি মসৃণতা একটি উদ্ভিজ্জ দুধের শেক্সের অনুরূপ, পরবর্তীতে সাধারণত কম ফল থাকে এবং প্রায়ই আইসক্রিম থ বাংলাদেশে বোরহানি একটি তৈলাক্ত সুগন্ধি যা বাংলাদেশে তৈরি হয়। বোরহানি মশলা দিয়ে আদা গুঁড়া, কালো লবণ, সবুজ মিঠা, এবং মরিচ কালো মরিচের মতো তৈরি হয়, যেমনটি পুদিনা বা ধনিয়া হিসাবে তৃপ্তির পাতা। সাধারণত লাঞ্চ এবং ডিনার খাওয়ার পরে বাংলাদেশী বোহারানি পান, এবং এটি মাঝে মাঝে বিয়ের বা গুরুত্বপূর্ণ অনুষ্ঠানগুলিতে পরিবেশন করা হয়। https://web.archive.org/web/20180404090220/https://www.healthfitnesz.com/healthy-breakfast-smoothie-recipes-ideas/ "Healthy Breakfast smoothie recipes ideas"। Health & Fitness। Md. Tahamedur Rahman। ৪ এপ্রিল ২০১৮ তারিখে মূল থেকে আর্কাইভ করা।
নিকোলাস ওতামেন্দি

নিকোলাস এর্নান গোনসালো ওতামেন্দি (স্পেনীয় উচ্চারণ: [nikoˈlas otaˈmendi]; জন্ম: ১২ ফেব্রুয়ারি ১৯৮৮) হলেন আর্জেন্টিনার একজন পেশাদার ফুটবলার, যিনি পর্তুগিজ লিগের ক্লাব ক্লাব বেনফিকা এবং আর্জেন্টিনা জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি তার ক্যারিয়ারের শুরুর দিকে, ভেলেজ সার্সফিল্ড এবং পোর্তোর মতো ক্লাবে খেলেছেন, যেখানে তিনি ৩টি জাতীয় চ্যাম্পিয়নশিপ এবং ২০১১ উয়েফা ইউরোপা লিগসহ সর্বমোট ৮টি প্রধান ট্রফি জয়লাভ করেছেন। ২০১৫ সালে, তিনি প্রিমিয়ার লিগের ক্লাব ম্যানচেস্টার সিটির চুক্তিবদ্ধ হন। ২০০৯ সাল হতে তিনি আর্জেন্টিনা জাতীয় দলের হয়ে খেলেন। তিনি ২০১০ ফিফা বিশ্বকাপ এবং ২টি কোপা আমেরিকায় আর্জেন্টিনাকে নেতৃত্ব দিয়েছেন, যেখানে তারা রানার-আপ হয়েছিল। ভেলেজ আর্জেন্টিনীয় প্রিমেরা ডিভিশন: ২০০৯ ক্লাউসুরা পোর্তো প্রিমেইরা লিগা: ২০১০–১১, ২০১১–১২, ২০১২–১৩ টাকা দে পর্তুগাল: ২০১০–১১ সুপারটাকা কান্দিদো দে অলিভেইরা: ২০১১, ২০১২, ২০১৩ উয়েফা ইউরোপা লিগ: ২০১০–১১ টাকা দা লিগা: রানার-আপ ২০১২–১৩ উয়েফা সুপার কাপ: রানার-আপ ২০১১ ম্যানচেস্টার সিটি ফুটবল লিগ/ইএফএল কাপ: ২০১৫–১৬, ২০১৭–১৮ আর্জেন্টিনা ফিফা বিশ্বকাপ: চ্যাম্পিয়ন ২০২২ কোপা আমেরিকা: রানার-আপ ২০১৫, ২০১৬ দক্ষিণ আমেরিকার বছরের সেরা দল: ২০০৯ লা লিগা: মৌসুমের সেরা দল ২০১৪–১৫ কোপা আমেরিকা: টুর্নামেন্টের সেরা দল ২০১৫, ২০১৬ "List of players under written contract registered between 01/08/2015 and 31/08/2015" (PDF)। The Football Association। পৃষ্ঠা 9। সংগ্রহের তারিখ ১২ ফেব্রুয়ারি ২০১৮।  "FIFA World Cup South Africa 2010: List of players: Argentina" (পিডিএফ)। FIFA। ১২ জুন ২০১০। পৃষ্ঠা 2। ১১ ডিসেম্বর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ১২ ফেব্রুয়ারি ২০১৮।  "Nicolás Otamendi"। Valencia CF। ২১ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২০ জুন ২০১৫।  "N. Otamendi: Summary"। Soccerway। Perform Group। সংগ্রহের তারিখ ১ এপ্রিল ২০১৮।  McNulty, Phil (২৫ ফেব্রুয়ারি ২০১৮)। "Arsenal 0–3 Manchester City"। BBC Sport। সংগ্রহের তারিখ ২৫ ফেব্রুয়ারি ২০১৮।  "Verón fue elegido como el mejor jugador de América" [Verón chosen best player in America] (Spanish ভাষায়)। 24CON। ৩১ ডিসেম্বর ২০০৯। ২৭ মে ২০১৫ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০০৯। উদ্ধৃতি শৈলী রক্ষণাবেক্ষণ: অচেনা ভাষা (link) "The 2014/15 Liga BBVA Ideal XI"। Liga de Fútbol Profesional। ১৫ জুন ২০১৫। ১৫ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৫।  "Copa América 2015 – Team of the tournament"। CONMEBOL। ৫ জুলাই ২০১৫। ৭ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৫।  "Awards"। Copa América 2016। ২৭ জুন ২০১৬ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৮।  উইকিমিডিয়া কমন্সে নিকোলাস ওতামেন্দি সংক্রান্ত মিডিয়া রয়েছে। ভেলেজ সার্সফিল্ড অফিসিয়াল প্রোফাইল (স্পেনীয়) আর্জেন্টিনীয় লিগ পরিসংখ্যান (স্পেনীয়) দ্যফাইনালবল.কমে নিকোলাস ওতামেন্দি ফরেদেজগো-এ নিকোলাস ওতামেন্দি বিডিফুটবলে নিকোলাস ওতামেন্দি (ইংরেজি) সকারবেসে নিকোলাস ওতামেন্দি (ইংরেজি) ন্যাশনাল-ফুটবল-টিমস.কমে নিকোলাস ওতামেন্দি (ইংরেজি) নিকোলাস ওতামেন্দি – ফিফা প্রতিযোগিতার রেকর্ড (ইংরেজি)
পূনম ঢিল্লোঁ

পূনম ঢিল্লোঁ (গুরুমুখী: ਪੂਨਮ ਢਿੱਲੋਂ; জন্ম ১৮ এপ্রিল ১৯৬২) ভারতীয় হিন্দি চলচ্চিত্র শিল্পের আশির দশকের একজন অভিনেত্রী ছিলেন। ১৯৭৭ সালে 'মিস ইন্ডিয়া' খেতাবপ্রাপ্ত পুনম ৮০টিরও বেশি চলচ্চিত্রে অভিনয় করেছেন। ১৯৭৯ সালে চলচ্চিত্র নুরীর জন্য তিনি স্মরণীয় হয়ে আছেন, বলিউডের কালজয়ী অভিনেতা রাজেশ খান্নার সঙ্গে করা ছয়টি চলচ্চিত্র রেড রোজ, দার্দ, নিশান, যামানা, আওয়াম (১৯৮০ থেকে ১৯৮৭ সাল পর্যন্ত) এবং জয় শিব শঙ্কর (১৯৯০) উল্লেখযোগ্য; এছাড়াও আছে অন্যান্য অভিনেতাদের সঙ্গে করা ইয়ে ভাদা রাহা (১৯৮২, ঋষি কাপুরের সঙ্গে করা), রোমান্স (১৯৮৩), সোনি মাহিওয়াল (১৯৮৪), তেরি ম্যাহেরবানিয়া (১৯৮৫), সমুন্দর এবং ছাভেরে ওয়ালী গাড়ি (১৯৮৬, সানি দেওলের সঙ্গে করা), কার্মা (১৯৮৬), নাম (১৯৮৬), মালামাল (১৯৮৮)। আপাতবাস্তব টেলিভিশন অনুষ্ঠান বিগ বস (২০০৯) তে পূনম অংশ নিয়েছিলেন এবং ২০১৩ সালে হিন্দি চ্যানেল সনি টিভিতে প্রচারিত নাটক এক নায়ী প্যাহচানতে পূনম শারদা মোদী নামের মুখ্য চরিত্রে অভিনয় করেন। ১৯৭৮ সালে পুনম মিস ইয়াং ইন্ডিয়া খেতাব জেতেন মাত্র ১৬ বছর বয়সে। পরিচালক যশ চোপড়া তাকে ত্রিশূল (১৯৭৮) চলচ্চিত্রে অভিনয়ের প্রস্তাব দেন এবং পুনম এই চলচ্চিত্রে শচীন পিলগাওকরের সঙ্গে অভিনয় করেন যিনিও তখন চলচ্চিত্র জগতে প্রায় নতুন নায়কই ছিলেন বলা চলে, চলচ্চিত্রটিতে পুনম আর শচীনকে নিয়ে চিত্রায়িত 'গাপুচি গাপুচি গাম গাম' গানটি খুব জনপ্রিয়তা পেয়েছিলো। চোপড়া পরে পুনমকে নুরী (১৯৭৯) তে মুখ্য ভুমিকায় নেন যেটার জন্যে তিনি শ্রেষ্ঠ অভিনেত্রী বিভাগে ফিল্মফেয়ার পুরস্কার বিষয়শ্রেণীতে মনোনয়ন পেয়েছিলেন। "Poonam Dhillon: Act II"। Khabar.com। সংগ্রহের তারিখ ২০১৪-০২-০১।  Trivia – Celebrity Snippets – Femina Miss India – Indiatimes ওয়েব্যাক মেশিনে আর্কাইভকৃত ১ মার্চ ২০১২ তারিখে. Feminamissindia.indiatimes.com. Retrieved on 2012-02-20. Bharathi S. Pradhan (২০১২-০৪-১৫)। "Poonam's show"। The Telegraph। ২০১৫-০৫-১৮ তারিখে মূল থেকে আর্কাইভ করা। সংগ্রহের তারিখ ২০১৫-০৫-০৯।  Shivani Mankermi (২০১৪-০১-১২)। "Poonam Dhillon, Bollywood beauty to telly housewife"। India Today। Mumbai। সংগ্রহের তারিখ ২০১৫-০৫-০৯।  ইন্টারনেট মুভি ডেটাবেজে পূনম ঢিল্লোঁ (ইংরেজি)
স্বাধীন চলক ও অধীন চলক

স্বাধীন চলক হলো এমন চলক যা অধীন চলকের মান কোনো বিশেষ নিয়মে নির্ধারণ করে। পক্ষান্তরে অধীন চলক স্বাধীন চলকের কারণে সেই নিয়ম দ্বারা নির্ধারিত চলক।↵ একটি পরীক্ষাভিত্তিক গবেষণার প্রাসঙ্গে যেসব চলকের মান অন্য চলকের মানের দ্বারা কোনো বিশেষ নিয়মের সাথে নির্ধারণ করা যায় না এবং/অথবা উল্লেখ্য চলকের মান ইচ্ছাকৃতভাবে নির্ধারণ করা হয় সেগুলোকে স্বাধীন চলক হিসেবে গণ্য করা হয়। গবেষণায় পরীক্ষিত হয় নির্বাচিত স্বাধীন-অধীন চলকদ্বয়ের পরস্পর প্রকরণের প্রকৃতি। অনেক ক্ষেত্রেই স্বাধীন চলকের মানের মাধ্যমে অধীন চলকের মান অনবদ্যভাবে নির্ধারণ করে এমন গাণিতিক নিয়ম বা তত্ব আবিস্কার করা যায় না। এরুপ ক্ষেত্রসমূহকে নির্বাচিত স্বাধীন চলকের সাথে Confounding [en] চলকসমূহের সহ-প্রভাব থাকে অধীন চলকটির প্রকরণের উপর। গণিতে, একটি ফাংশন হলো একটি গাণিতিক বস্তু যা একটি ইনপুট গ্রহণ করে একটি বিশেষ নিয়মে নির্ধারিত আউটপুট প্রদান করে। সরলতম ক্ষেত্রে, প্রাসঙ্গিক ইনপুটটি একটি সংখ্যা বা সংখ্যার সেট, এছাড়াও আউটপুট অন্যান্য গাণিতিক বস্তু ছাড়াও সংখ্যা হতে পারে। এই প্রাসঙ্গে, যদৃচ্ছভাবে নির্ধারিত ইনপুটসমূহকে চিহ্নিতকারী প্রতীককে স্বাধীন চলক ও ফাংশনের নিয়মে নির্ধারিত যেকোনো আউটপুটকে চিহ্নিতকারী প্রতীককে অধীন চলক বলা হয়। ইনপুট ও আউটপুট চিহ্নিত করার জন্য সবচেয়ে প্রচলিত প্রতীক যথাক্রমে x (ইনপুট) ও y (আউটপুট)। একটি ফাংশনকেও সাধারণত y = f(x) হিসেবে লেখা হয়। অনেক প্রসঙ্গেই একাধিক স্বাধীন ও অধীন চলক সম্পৃক্ত হওয়া সম্ভব। উদাহরণস্বরূপ, মাল্টিভেরিয়েবল ক্যালকুলাসে প্রায়ই z = f(x,y) রুপধারী ফাংশনগগুলি উপলব্ধি করা যায়, যেখানে z একটি নির্ভরশীল চলক এবং x এবং y স্বাধীন চলক। একাধিক আউটপুটধারী ফাংশনগুলিকে প্রায়ই ভেক্টর মানের ফাংশন হিসাবে গণ্য করা হয়। Weisstein, Eric W.। "Independent Variable"। mathworld.wolfram.com (ইংরেজি ভাষায়)। সংগ্রহের তারিখ ২০২৩-০৬-১১।  Weisstein, Eric W.। "Dependent Variable"। mathworld.wolfram.com (ইংরেজি ভাষায়)। সংগ্রহের তারিখ ২০২৩-০৬-১১।  Labaree, Robert V.। "Research Guides: Organizing Your Social Sciences Research Paper: Independent and Dependent Variables"। libguides.usc.edu (ইংরেজি ভাষায়)। সংগ্রহের তারিখ ২০২৩-০৫-২৭।  Bovbjerg, Marit L. (২০২০-১০-০১)। "Confounding" (ইংরেজি ভাষায়)।  Carlson, Robert. A concrete introduction to real analysis. CRC Press, 2006. p.183 Stewart, James. Calculus. Cengage Learning, 2011. Section 1.1 Anton, Howard, Irl C. Bivens, and Stephen Davis. Calculus Single Variable. John Wiley & Sons, 2012. Section 0.1 Larson, Ron, and Bruce Edwards. Calculus. Cengage Learning, 2009. Section 13.1
জুলি ক্রিস্টি

জুলি ফ্রান্সেস ক্রিস্টি (ইংরেজি: Julie Frances Christie; জন্ম: ১৪ই এপ্রিল, ১৯৪০) হলেন একজন ব্রিটিশ অভিনেত্রী। ১৯৬০-এর দশকের "সুইংগিং লন্ডন" যুগের প্রতিকৃত ক্রিস্টি তার অভিনয়ের স্বীকৃতি হিসেবে একাডেমি পুরস্কার, গোল্ডেন গ্লোব পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কার অর্জন করেছেন। তার অভিনীত ছয়টি চলচ্চিত্র ব্রিটিশ ফিল্ম ইনস্টিটিউটের করা বিংশ শতাব্দীর সেরা ১০০ ব্রিটিশ চলচ্চিত্রের তালিকায় অন্তর্ভুক্ত রয়েছে এবং ১৯৯৭ সালে তাকে বাফটা ফেলোশিপ প্রদান করা হয়। ক্রিস্টি তার কর্মজীবনে প্রথম সফলতা অর্জন করেন বিলি লায়ার (১৯৬৩) চলচ্চিত্রে অভিনয়ের জন্য। ডার্লিং (১৯৬৫) চলচ্চিত্রের মাধ্যমে তিনি আন্তর্জাতিক অঙ্গনে পরিচিতি লাভ করেন, যার জন্য তিনি শ্রেষ্ঠ অভিনেত্রী বিভাগে একাডেমি পুরস্কার লাভ করেন। এছাড়া তার অভিনীত ডক্টর ঝিভাগো (১৯৬৫) ছবিটি মুদ্রাস্ফীতির হিসাব অনুযায়ী সর্বকালের সর্বোচ্চ আয়কারী তালিকায় অষ্টম স্থান অধিকার করে। পরবর্তী বছরগুলোতে তিনি ফারেনহাইট ফোর হান্ড্রেড ফিফটি ওয়ান (১৯৬৬), ফার ফ্রম দ্য ম্যাডিং ক্রাউড (১৯৬৭), পেটুলিয়া (১৯৬৮), দ্য গো-বিটুইন (১৯৭১), ম্যাককেব অ্যান্ড মিসেস মিলার (১৯৭১), ডোন্ট লুক নাউ (১৯৭৩), শ্যাম্পু (১৯৭৫), এবং হেভেন ক্যান ওয়েট (১৯৭৮) চলচ্চিত্রে শ্রেষ্ঠাংশে অভিনয় করেন। ম্যাককেব অ্যান্ড মিসেস মিলার ছবিতে অভিনয়ের জন্য তিনি তার দ্বিতীয় একাডেমি পুরস্কারের মনোনয়ন লাভ করেন। ১৯৮০-এর দশকের শুরু থেকে মূলধারার চলচ্চিত্রে তার অভিনয় কমে যায়। ২০০৪ সালে তিনি ঐতিহাসিক মহাকাব্যিক চলচ্চিত্র ট্রয় এবং জাদু-কাল্পনিক হ্যারি পটার অ্যান্ড দ্য প্রিজনার অব আজকাবান ছবিতে অভিনয় করেন। এছাড়া তিনি আফটারগ্লো (১৯৯৭) এবং অ্যাওয়ে ফ্রম হার (২০০৭) ছবিতে অভিনয়ের জন্য আরও দুটি একাডেমি পুরস্কারের মনোনয়ন লাভ করেন। যদিও বেশিরভাগ সূত্রে জুলি ক্রিস্টির জন্মের সাল ১৯৪১ হিসেবে উল্লেখ করা হয়েছে, তিনি মূলত ১৯৪০ সালে জন্মগ্রহণ করেন এবং ১৯৪১ সালে তাকে খ্রিস্ট ধর্মে দীক্ষিত (ব্যাপ্টিজম) করা হয়। "Collections from Great Britain" (ইংরেজি ভাষায়)। ফাইন্ড মাই পাস্ট। সংগ্রহের তারিখ ১৪ এপ্রিল ২০১৮।  "All Time Box Office Adjusted for Ticket Price Inflation" (ইংরেজি ভাষায়)। বক্স অফিস মোজো। সংগ্রহের তারিখ ১৪ এপ্রিল ২০১৮।  উইকিমিডিয়া কমন্সে জুলি ক্রিস্টি সংক্রান্ত মিডিয়া রয়েছে। অলমুভিতে জুলি ক্রিস্টি ইন্টারনেট ব্রডওয়ে ডেটাবেজে জুলি ক্রিস্টি (ইংরেজি) ইন্টারনেট মুভি ডেটাবেজে জুলি ক্রিস্টি (ইংরেজি) টার্নার ক্লাসিক মুভিজ ডেটাবেজে জুলি ক্রিস্টি (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে জুলি ক্রিস্টি
নিকোলাস তালিয়াফিকো

নিকোলাস আলেহান্দ্রো তাগলিয়াফিকো (জন্ম: ৩১ আগস্ট ১৯৯২) হলেন আর্জেন্টিনার একজন ফুটবলার, যিনি ডাচ ক্লাব আয়াক্স এবং আর্জেন্টিনার হয়ে একজন রক্ষণভাগের খেলোয়াড় হিসেবে খেলেন। তার "ফুসফুসের শক্তি, চমৎকার কৌশল এবং ক্রমাগত কর্মপ্রচেষ্টা"-এর জন্য তাকে প্রায়ই ইন্টার মিলানে খেলা আর্জেন্টিনার লেফট-ব্যাক হাভিয়ের জানেত্তির সাথে তুলনা করা হয়। তাগলিয়াফিকো আর্জেন্টিনার যুব পর্যায়ে খেলেছেন, যার মধ্যে রয়েছে আর্জেন্টিনা অনূর্ধ্ব ১৫, আর্জেন্টিনা অনূর্ধ্ব ১৭, আর্জেন্টিনা অনূর্ধ্ব ২০। ২০১১ সালে কলম্বিয়ায় অনুষ্ঠিত ফিফা অনূর্ধ্ব-২০ বিশ্বকাপে আর্জেন্টিনা অনূর্ধ্ব ২০-এর হয়ে খেলার মাধ্যমে পরিচিতি লাভ করেন; যাহোক, তিনি পর্তুগালের বিরুদ্ধে কোয়ার্টার-ফাইনালে একটি পেনাল্টি মিস করেন, যার ফলে তার দল উক্ত ম্যাচ পেনাল্টিতে ৫–৪ গোলে হেরে টুর্নামেন্ট থেকে বিদায় নেয়। ইন্ডিপেন্দিয়েন্তে কোপা সুদামেরিকানা: ২০১৭ আর্জেন্টিনা সুপারক্লাসিকো দে লাস আমেরিকাস: ২০১৭ ফুটবল-লাইনআপ্স.কমে পরিসংখ্যান
সৌরভ ঘোষাল

সৌরভ ঘোষাল (জন্ম ১০ আগস্ট ১৯৮৬, কলকাতা, পশ্চিমবঙ্গ) ভারতের একজন পেশাদারী স্কোয়াশ খেলোয়াড় ও ১৪ ফেব্রুয়ারি ২০১৮ সালে তার কর্মজীবনের উচ্চ বিশ্ব রাঙ্কিং, বিশ্বের ১৪নম্বরে পৌঁছেছেন। তিনি কলকাতায় লক্ষীপত সিংহানিয়া একাডেমীতে পড়াশুনা সম্পন্ন করেন। ২০১৩ সালে ইংল্যান্ডের ম্যানচেস্টারে বিশ্ব স্কোয়াশ চ্যাম্পিয়নশিপে সৌরভ প্রথম ভারতীয় যিনি কোয়ার্টার ফাইনাল পৌঁছান। ২০০৪ সালে, চূড়ান্ত পর্যায়ে মিশরের আদেল এল শেডকে পরাজিত করে তিনি প্রথম ভারতীয় যিনি ব্রিটিশ জুনিয়র ওপেন অনূর্ধ্ব-১৯ স্কোয়াশ শিরোনাম জয় করেন। সৌরভ তার স্কুলের পড়াশুনা শেষ করে চেন্নাইতে চলে যান , এবং সেখানে আইসিএল স্কোয়াশ একাডেমি, চেন্নাইতে মেজর (অবসরপ্রাপ্ত) মনিয়ম এবং সাইরাস পঞ্চার কাছে কোচিং নেন। তিনি বর্তমানে লিডসে বাসী, এখন তিনি ওয়েস্ট ইয়র্কশায়ারের পন্টেফ্রেট স্কোয়াশ ক্লাবে ম্যালকম উইলস্ট্রপের কাছে প্রশিক্ষণ নেন। ২০০৬ সালে নতুন দিল্লিতে গৌরভ নন্দ্রাযোগকে হারিয়ে সৌরভ বর্তমান ভারতীয় জাতীয় চ্যাম্পিয়ন। ২০১০ সালের মে এর হিসাবে, তার পিএসএ ওয়ার্ল্ড রাঙ্কিং ২৭। বিশ্বের শীর্ষ ১০০ র মধ্যে হয়, তার নিজের দুই ভারতীয় স্কোয়াশ সহকর্মীদ সিদ্ধার্থ সুচদে (৮০) এবং হরিন্দর পাল সান্ধু (৯০)। সৌরভ এশিয়ান গেমস ২০০৬ দোহাতে ব্রোঞ্জ পদক জিতেছেন এবং আগস্ট ২০০৭ সালে ভারতের রাষ্ট্রপতি দ্বারা অর্জুন পুরস্কার প্রদান করা হয়। সৌরভ তার আদি শহর কলকাতায় কলকাতা র‍্যাকেট ক্লাবে স্কোয়াশ খেলা শুরু করেন। আইসিএল স্কোয়াশ একাডেমী, চেন্নাই এ যোগদানের আগে তিনি তার পড়াশুনা লক্ষীপত সিংহানিয়া একাডেমীতে করেন। ঘোষালের সাফল্যের ঝুলিতে অনেকগুলি প্রথমের কৃতিত্ব আছে, জুনিয়রে বিশ্বের ১ নম্বর প্রথম ভারতীয়, প্রথম ব্যক্তি যিনি পরপর তিন বছর জুনিয়র জাতীয় চ্যাম্পিয়নশিপ জয় করেন এবং ২০০৬ সালের ডিসেম্বরে তিনি দোহা এশীয় গেমসে স্কোয়াশে দেশের হয়ে প্রথম পদক জিতেছিলেন। তার প্রথম প্রধান শিরোপা ছিল মে ২০০২ সালে (অনূর্ধ্ব-১৭) জার্মান ওপেন এবং দুই মাস পর তিনি ডাচ ওপেন জয় করেন। ২০১৩ সালে, তিনি ওয়ার্ল্ড চ্যাম্পিয়নশিপের কোয়ার্টার ফাইনালে পৌঁছানোর জন্য প্রথম ভারতীয় স্কোয়াশ খেলোয়াড় হন। ২০১৪ সালে ইনছনের ১৭তম এশিয়ান গেমসে তিনি (ব্যক্তিগত একক) রৌপ্য পদক জিতেছেন। তিনি এই ব্যাপারেও প্রথম ভারতীয় স্কোয়াশ খেলোয়াড় ছিলেন। সৌরভ ১ ফেব্রুয়ারি ২০১৭ সালে দিয়া পাল্লিকাল (দিপিকা পাল্লিকাল কার্ত্তিকের বোন) কে বিয়ে করেন। "NDTV Sports article on Saurav Ghoshal in the World Championship, 2013"। ১৪ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৮।  "Saurav Ghosal gets hitched"।  "Dipika Pallikal's sister is married to her shuttler friend Saurav Ghosal"।  "Wedding and seeding in Ghosal balancing act"।  Squashinfo প্লেয়ার প্রোফাইল Rediff সাক্ষাৎকার [১]
মিশকাতুল মাসাবীহ

মিশকাতুল মাসাবীহ (আরবি: مشكاة المصابيح, অনুবাদ 'বাতিসমূহের চেরাগদানি') হাদীস শাস্ত্রের একটি উল্লেখযোগ্য গ্রন্থ। সাধারণভাবে মিশকাতুল মাসাবীহ বা مشكاة المصابيح দিয়ে একটি বই এর নাম বুঝালেও মূলত তা দুটি হাদিস গ্রন্থের সমন্বিত নাম। যার একটি হচ্ছে কিতাবুল মাসাবিহ (এর লেখক ইমাম আল বাগাভী ৪৩৬ হিজরী থেকে ৫১৬) ও অপরটি মিশকাত (লিখেছেনঃ শায়েখ ওয়ালীউদ্দিন মুহাম্মাদ ইবনে আব্দুল্লাহ আল খাতীব আল আমরী আত তিবরিযী ৮০০ হিজরীর শেষের দিকে মৃত্যু বরণ করেন)। পরবর্তিতে উভয় গ্রন্থকে একত্রিত করে নাম দেওয়া হয়েছে 'মিশকাতুল মাসাবীহ'। গ্রন্থটিতে কিতাবুল মাসাবীহ হতে সংকলন করা হয়েছে ৪৪৩৪ টি হাদীস এবং মিশকাত হতে সংকলন করা হয়েছে ১৫১১টি হাদীস। মিশকাতুল মাসাবিহ গ্রন্থের সম্পাদনার কাজ সমাপ্তি হয় ৭৩৭ হিজরীর শেষ শুক্রবারে। মূলত হাদীস শাস্ত্রে অনভিজ্ঞ লোকদের জন্যই এই বইটি সংকলন করা হয়েছে। শায়েখ ওয়ালীউদ্দিন মুহাম্মাদ ইবনে আব্দুল্লাহ আল খাতীব আল আমরী আত্ তিবরিযী এই বইটি খুব চমকপ্রদভাবে সাজিয়েছেন,যার মধ্যে উল্লেখযোগ্য হল মাসাবিহ গ্রন্থে কোন হাদিসে উৎস লিপিবদ্ধ ছিলো না, ফলে পাঠকগণ বিভ্রান্তিতে পড়ার শঙ্কা বোধ করতেন, আর সেই শঙ্কা দূর করেই মিশকাতুল মাসাবীহ সংকলনকালে লেখক প্রতিটি হাদীসের উৎস উল্লেখ করে দিয়েছেন। তিনি হাদীস গ্রন্থটিকে ফিকহের ধারাবাহিক নিয়ম অনুযায়ী সাজিয়েছেন। তিনি প্রতিটি অধ্যায়কে ৩টি অনুচ্ছেদে ভাগ করেছেন, যার মধ্যে প্রথম দুই পরিচ্ছেদে সহীহ বুখারী ও সহীহ মুসলিম এর হাদিস এনেছেন এবং পরের পরিচ্ছেদে অন্যান্য কিতাবের হাদীস এনেছেন। আর হাদীস শেষে যে কিতাব থেকে হাদীসটি নিয়েছেন সেটির উৎস গ্রন্থও উল্লেখ করে দিয়েছেন। তানভীরুল মিশকাত "Mishqat al Masabeeh" (ইংরেজি ভাষায়)। ২০১৭-১২-২২ তারিখে মূল থেকে আর্কাইভ করা। সংগ্রহের তারিখ ২০১৮-০৪-১৬।  Zirikli, al-A'lam, p. 6/234. Mishkat Al-Masabih 2/424.